Ibrahim Raisi
<s>Ibrahim Raisi (perz. ابراهیم رئیسی, Mašhad, Iran, 14. prosinca 1960.), iranski je konzervativni političar, muslimanski pravnik i trenutačni predsjednik Irana.</s><s>Izabran za predsjednika na iranskim predsjedničkim izborima 2021. godine.</s>

<s>Raisi je obavljao niz dužnosti u iranskom pravosudnom sustavu, 1988. bio je jedan među četvoricom u tužilačkom odboru odgovornom za suđenja članovima Narodnih mudžahedina Irana (MEK), Sadamovih saveznika poraženih u ratu iste godine.</s><s>Kasnije je imao funkciju zamjenika glavnog suca (2004–2014), državnog odvjetnika (2014–2016) i glavnog suca (2019–2021).</s><s>Također, bio je tužitelj i zamjenik tužitelja u Teheranu 1980-ih i 1990-ih.</s><s>Bio je skrbnik i predsjednik Zaklade Astan Kuds Razavi, od 2016. do 2019.</s><s>Član je Skupštine stručnjaka iz provincije Južni Horasan, za koju je prvi put izabran na izborima 2006. godine.</s>

<s>Raisi se kandidirao za predsjednika 2017. godine kao kandidat konzervativne Narodne fronte snaga islamske revolucije.</s><s>Tom prilikom je izgubio od umjerenog Hasan Ruhanija, 57% na 38,3%.</s>

<s>Raisi se drugi put uspješno kandidirao za predsjednika 2021. godine.</s><s>Pobijedio je sa 61,9% glasova, naslijedivši tom prilikom Hasana Ruhanija.</s>

<s>Izvori</s>

<s>Vanjske veze</s>

<s>Predsjednici Irana
Iranski političari
Iranski pravnici
Iranski teolozi
Ajatolasi</s>

